
Metoda este construită pe baza principiilor psihopedagogice din psihologia experiențială, conform cărora devenim mai predispuși să acordăm energie pentru învățare atunci când ne simțim conectați prin experiența personală cu subiectul ce urmează a fi studiat.
       Metoda Jurnalului dublu este utilizată în analiza textelor literare sau științifice, care permite elevilor:
· Să coreleze noile informații cu experiența lor personală, cu cunoștințele anterioare;
· Să mediteze la semnificația pe care o are un conținut informațional pentru fiecare dintre ei.
Această tehnică presupune următoarele etape:
· Elevii sunt solicitați să citească cu atenție un anumit text;
· Fiecare elev alege din text un pasaj care l-a impresionat în mod deosebit;
· Pagina de caiet este împărțită în două: în partea stângă fiecare elev scrie pasajul ales, iar în partea dreaptă notează comentariile personale referitoare la pasajul respectiv. Structura jurnalului dublu este următoarea:

	Opinii personale

	




	



Pentru a-i spijini pe elevi în completarea rubricii Opinii personale, cadrul didactic poate sugera câteva întrebări, care au rolul de a stimula gândirea critică: De ce ați ales acest pasaj? De ce vi s-a părut important? La ce v-a făcut să vă gândiți? Ce sentimente v-a creat? Ce nedumeriri aveți în legătură cu acel text?
Jurnalul cu dublă intrare este o metodă prin care cititorii stabilesc o legătură strânsă între text și propria lor curiozitate sau experiență, fiind util în situații în care elevii au de citit texte mai lungi, în afara clasei.
Avantaje:
· dezvoltarea capacității de înțelegere a unui text;
· dezvoltarea gândirii;
· participarea activă a elevilor în actul lecturii;
· valorificarea experiențelor personale ale fiecărui elev.
Dezavantaje:
· riscul neimplicării unor elevi în activitate;
· lipsa exercițiului prealabil poate duce la eșecul tehnicii.

